**Forslag til brev til lokale politikere, fylkespolitikere eller Stortingsrepresentanter fra ditt fylke som kan tilpasses lokalt**

Kjære X,

Kvinnehelse har lav status, det mangler kunnskap og koordinering og kvinners stemmer blir ikke tatt på alvor! Derfor må det fremmes en stortingsmelding om kvinnehelse, basert på Kvinnehelseutvalgets utredning.

X parti (sett inn for eksempel SV/Høyre el.) er en viktig stemme på Stortinget/fylkestinget/kommunestyret (sett inn det som passer avhengig av hvem du adresserer) og er en viktig alliert for oss i Sanitetskvinnene i spørsmål om kvinners helse og livsvilkår. Den 2. mars 2023 kom *NOU 2023: 5 Den store forskjellen — Om kvinners helse og betydningen av kjønn for helse*. Fra den forrige utredningen om kvinnehelse i 1999, ble bare noen få tiltak gjennomført, men mange forslag ble liggende i skuffen. Det kan ikke skje igjen. Nå har vi en viktig mulighet for å løfte kvinnehelse på Stortinget /fylkestinget/kommunestyret, denne muligheten må vi gripe.

Regjeringen har lovet en Regjeringsstrategi på kvinnehelse. Det er flott, men ikke nok. Vi ønsker en tverrpolitisk debatt om kvinnehelse på Stortinget, slik at alle partier får bidratt til å finne gode løsninger. Dette vil sikre forpliktelse og langtidsprioritering av kvinnehelse uavhengig av hvem som sitter i regjering. Det må også settes av tilstrekkelig med midler for å sørge for et nasjonalt løft for kvinnehelse.

Vi har ikke likestilling i helsetilbud. Vi har utredet nok, nå er det tid for handling. Det er behov for langtidsprioriteringer på tvers av flere departementer. Kvinnehelse bør behandles i en egen stortingsmelding, da vi har sett at spørsmål som angår kvinners liv og helse ofte blir usynliggjort eller nedprioritert. Dette er ikke en særinteresse, men angår oss alle. Vi trenger ansvarsdeling uten ansvarspulverisering.

Vi har X antall medlemmer i ryggen i vårt fylke/X antall lokallag i vår kommune/eller lignende. Vi bidrar gjerne med vår kompetanse.

Hjelp oss med å løfte dette inn på Stortinget og sikre midler for å bedre kvinners helse!

Med vennlig hilsen,

X, på vegne av X